

PROJEKTS uz 03.09.2025.

vēlamais datums izskatīšanai: Finanšu komitejā - 17.09.2025.

domē: 25.09.2025.

sagatavotājs un ziņotājs: D. Čūriška

 LĒMUMS

Ādažos, Ādažu novadā

2025. gada 25. septembrī **Nr.**«DOKREGNUMURS»

**Par zemes vienības atdalīšanu no nekustamā īpašuma** **“Puskas ceļš”, Ādažu pagastā**

Ādažu novada pašvaldības dome izskatīja Aizsardzības ministrijas (turpmāk – AM) 15.07.2025. vēstuli Nr. MV-N/1666 (pašvaldības reģ. Nr. ĀNP/1-11-1/25/4252) par iespēju novirzīt Ādažu novada pašvaldībai AM finansējumu indikatīvi 900 200 EUR Vecštāles ceļa seguma pastiprināšanai ar asfaltbetonu, t.i., nodrošinot ceļa izmantošanas iespējas transportlīdzekļiem ar kopējo masu virs 18 t, un par vairāku pašvaldības zemes vienību vai to daļu nodošanu valsts īpašumā AM valdījumā, tai skaitā, zemes vienība ar kadastra apzīmējumu 8044 005 0109 (Puskas ceļa daļa).

Izvērtējot pašvaldības rīcībā esošo informāciju un ar lietu saistītos apstākļus, tika konstatēts:

1. Pašvaldības īpašuma tiesība uz nekustamo īpašumu ar nosaukumu “Puskas ceļš”, Kadaga, Ādažu pag., Ādažu nov. (kadastra Nr. 8044 005 0109 (turpmāk – Īpašums)) 22.09.2020. nostiprināta Rīgas rajona tiesas Ādažu pagasta zemesgrāmatas nodalījumā Nr. 100000604802. Īpašums sastāv no 2 zemes vienībām, t.i., zemes vienība 2,28 haplatībā ar kadastra apzīmējumu 8044 001 0129 un zemes vienība 2,91 ha platībā ar kadastra apzīmējumu 8044 005 0109.
2. Ar domes 03.09.2025. lēmumu Nr. 364 “Par Puskas ceļa vienas zemes vienības, Putraimkalna ceļa, Kadagas ceļa un Utupurva ceļa daļas nodošanu valsts īpašumā Aizsardzības ministrijas valdījumā” tika nolemts nodot bez atlīdzības valsts īpašumā AM personā Īpašuma zemes vienību ar kadastra apzīmējumu 8044 005 0109, ar mērķi - valsts funkciju īstenošanai, valsts aizsardzības uzdevumu nodrošināšanai, paredzot pieņemt lēmumu par šīs zemes vienības atdalīšanu no Īpašuma un nosaukuma piešķiršanu jaunveidojamajam nekustamajam īpašumam, kura sastāvā ietilps atdalāmā zemes vienība.
3. Lai izpildītu domes 03.09.2025. lēmumā Nr. 364 noteikto, nepieciešams no Īpašuma sastāva atdalīt (izslēgt) esošu zemes vienību 2,91 ha platībā ar kadastra apzīmējumu 8044 005 0109, kurai noteikts nekustamā īpašuma lietošanas mērķis – “Zeme dzelzceļa infrastruktūras zemes nodalījuma joslā un ceļu zemes nodalījuma joslā” (kods 1101), un nemainītā veidā iekļaut to jaunizveidotā nekustamā īpašuma sastāvā.
4. Uz atdalāmās zemes vienības atrodas pašvaldības tiesiskajā valdījumā esoša publiskās lietošanas transporta infrastruktūras objekta – “Puskas ceļš”, Kadaga, Ādažu pagasts, Ādažu novads, posms, un saskaņā ar Ādažu novada teritorijas plānojumu 2018. - 2028. gadam tā visā tās platībā atrodas Transporta infrastruktūras teritorijā (TR).
5. Nekustamā īpašuma valsts kadastra likuma 11. panta pirmā daļa paredz, ka nekustamā īpašuma objektu nosaka nekustamajam īpašumam, kas ierakstīts zemesgrāmatā. Sadala vai apvieno tikai zemesgrāmatā ierakstītu nekustamo īpašumu. Nekustamā īpašuma objektu nosaka vai nekustamo īpašumu veido, ja Kadastra informācijas sistēmā reģistrētās izmaiņas nekustamā īpašuma sastāvā ir ierakstītas zemesgrāmatā.
6. Ministru kabineta 20.06.2006. noteikumu Nr. 496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 19.1. punkts noteic, ka lietošanas mērķa maiņu neierosina, ja zemes vienībai ar vienu lietošanas mērķi pievieno zemes vienību vai daļu no blakus esošas zemes vienības ar tādu pašu lietošanas mērķi.
7. Ministru kabineta 29.06.2021. noteikumu Nr. 455 “Adresācijas noteikumi” (turpmāk – Noteikumi)  **8.3. apakšpunkts** nosaka, ka adresācijas objekta nosaukumu veido atbilstoši Valsts valodas likumā noteiktajām prasībām un normatīvajiem aktiem vietvārdu informācijas jomā. **Savukārt** Noteikumu 58. punkts nosaka, ka pašvaldība nodrošina iesniegto datu atbilstību šo noteikumu prasībām, Valsts valodas likumā noteiktajām prasībām un normatīvajiem aktiem vietvārdu informācijas jomā.
8. Pašvaldībā 15.09.2025. tika saņemts Valsts valodas centra atzinums Nr. 1-16.1/645 (reģ. ar Nr. ĀNP/1-11-1/25/5449), ar kuru lēmumā paredzētais īpašuma nosaukums “Puskas ceļa posms” tika atzīts par atbilstošu Vietvārdu informācijas noteikumu prasībām.

Pamatojoties uz iepriekš minēto un Nekustamā īpašuma valsts kadastra likuma 11. panta pirmo daļu, Ministru kabineta 29.06.2021. noteikumu Nr. 455 “Adresācijas noteikumi” 8.3. apakšpunktu un 58. punktu, saskaņā ar Valsts valodas centra 15.09.2025. atzinumu Nr. 1-16.1/645, kā arī ņemot vērā domes Finanšu komitejas 17.09.2025. atzinumu, Ādažu novada pašvaldības dome

**NOLEMJ:**

1. Atdalīt no nekustamā īpašuma “Puskas ceļš”, Kadaga, Ādažu pag., Ādažu nov., ar kadastra Nr. 8044 005 0109 sastāva esošu zemes vienību 2,91 ha platībā ar kadastra apzīmējumu 8044 005 0109 kopā ar uz tās atrodošās, pašvaldības tiesiskajā valdījumā esošās publiskās lietošanas transporta infrastruktūras objekta – “Puskas ceļš”, Kadaga, Ādažu pagasts, Ādažu novads, posmu, lai veidotu jaunu nekustamo īpašumu.
2. Piešķirt jaunizveidotajam nekustamajam īpašumam nosaukumu “Puskas ceļa posms”, Kadaga, Ādažu pag., Ādažu nov.
3. Saglabāt nosaukumu “Puskas ceļš”, Kadaga, Ādažu pag., Ādažu nov., nekustamajam īpašumam ar kadastra Nr. 8044 005 0109, kura sastāvā pēc lēmuma 1. punktā noteiktās zemes vienības atdalīšanas paliks 1 zemes vienība 2,28 haplatībā ar kadastra apzīmējumu 8044 001 0129.
4. Pašvaldības Centrālās pārvaldes Administratīvajai nodaļai lēmumu nosūtīt Valsts zemes dienestam uz e-adresi.
5. Pašvaldības Centrālās pārvaldes Nekustamā īpašuma nodaļai organizēt jaunizveidotā nekustamā īpašuma reģistrāciju valsts informācijas sistēmās.
6. Pašvaldības izpilddirektora vietniecei veikt šī lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

@: Aizsardzības ministrija, NĪN, JIN, CKS, GRN, IDRV

Diāna Čūriška, t. 28615546